text: Hovedgård Bageri blandt landets største
  10 oktober 2012 kl. 14.53
  De seneste 20 år er hver tredje håndværksbager lukket, men det kan stadig lade sig gøre at drive et bageri. Hovedgård Bageri udvider og bliver et af landets største og mest moderne bagerier.
  Bager Henrik Kjær og hans kone Mette indvier torsdag et helt nyt bageri på 700 m2. 
  Det er stik imod udviklingen i branchen. Faktisk er der kun opført fem nybyggede bagerier i Danmark de seneste 20 år, men det er man ligeglad med i Hovedgård. Her har parret kun oplevet fremgang siden begyndelsen for otte år siden. 
  I dag driver de fire bagerbutikker under navnet Kagehuset og så leverer de brød til flere dagligvarebutikker i lokalområdet.
  Udviklingen har også sat sine spor på antallet af medarbejdere. Hovedgård Bageri har i dag 10 bagere ansat. I alt er der 46 medarbejdere i virksomheden, hvoraf 29 er fuldtidsansatte.
  Mød parret direkte i nyhedsudsendelsen kl. 19.30.
  